recursal/SuperWikiNEXT-32B huggingface dataset:
**Լուկա Հեննի** (գերմ.՝ Luca Hänni, հոկտեմբերի 8, 1994(1994-10-08), Բեռն, Շվեյցարիա, շվեյցարացի երգիչ։ Գերմանական «Գերմանիան փնտրում է սուպերաստղի» (2012) հեռուստաշոուի 9-րդ եթերաշրջանի հաղթողը։ 2019 թվականին ներկայացրել է իր երկիրը Թել Ավիվում կայացած Եվրատեսիլ 2019-ին, որտեղ «She Got Me» երգով գրավեց 4-րդ տեղը։

Կենսագրություն
--------------

Ծնվել է Շվեյցարիայի Բեռն քաղաքում 1994 թվականի հոկտեմբերի 8-ին։

9 տարեկանում արդեն նվագում էր կիթառ և դաշնամուր։ Տարիների ընթացքում սովորել է նվագել ինքնուրույն։

Ժամանակի ընթացքում նրա հետաքրքրությունն առ երաժշտությունը չմարեց և ընտրելով որմնադիրի մասնագիտությունը՝ Լուկան, այնուամենայնիվ, որոշեց նվիրվել երաժշտությանը։

Թողնելով ուսումը՝ որոշեց մասնակցել տաղանդների «Գերմանիան փնտրում է սուպերաստղի» մրցույթին («Ամերիկյան կուռք» մրցույթի գերմանական տարբերակը)։ Մասնակցեց 2012 թվականին և հաղթեց՝ ստանալով 500 000 եվրո մրցանակ և պայմանագիր Universal Music-ի հետ։

Այսպես սկսվեց նրա մասնագիտական կարիերան։ Լուկայի առաջին երգը՝ «Don't Think About Me» (հեղինակ և պրոդյուսեր Դիտեր Բոլեն), Գերմանիայում, Ավստիայում և Շվեյցարիայոմ զբաղեցրեց 1-ին հորիզոնականը։

«Եվրատեսիլ 2017» մրցույթում հայտարարել է Շվեյցարիայի մասնագիտական ժյուրիի ձայների արդյունքները։

2017 թվականին մասնակցեց գերմանական *Dance Dance Dance* հեռուստատեսային մրցույթին (RTL հեռուստաալիք)։

Ծանոթագրություններ
------------------

1. 1 2  Discogs — 2000.
2. 1 2  *Deutsche Nationalbibliothek* Record #1023558769 // Gemeinsame Normdatei (գերմ.) — 2012—2016.
3. ↑  «Interview mit DSDS-Gewinner: Luca Hänni spielt neue Songs in Delmenhorst»։ *Delmenhorster Kreisblatt (dk-online.de)*։ Վերցված է 2019-05-18
4. 1 2 3 4 5 6  «Who is Switzerland's Eurovision 2019 contestant? Meet Luca Hanni who will be performing She Got Me»։ *The Sundate=2019-05-18*։ Վերցված է 2019-05-19

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Ֆոտո, վիդեո և աուդիո | Apple Music · Deezer · Ինստագրամ · Last.fm · Spotify · Յանդեքս երաժշտություն · ՅուԹյուբ |
|  |
| Թեմատիկ կայքեր | Allmusic · Discogs · Internet Movie Database · ԿինոՊոիսկ · MusicBrainz |
|  |
| Չափորոշչային վերահսկողություն | GND: 1023558769 · ISNI: 0000000371361391 · SUDOC: 243829329 · VIAF: 250931473 · WorldCat VIAF: 250931473 |

 |
**Լոլա Լիյվատ** (էստ․ *Lola Liivat,* ինչպես նաև **Լոլա Լիյվատ Մակարովա**,օգոստոսի 17, 1928(1928-08-17), Տալլին, Էստոնիա, Տալլին, Էստոնական ԽՍՀ), էստոնացի նկարչուհի։

Կենսագրություն
--------------

Ծնվել է 1928 թվականի օգոստոսի 17-ին Տալլինում։ Չորս տարի անց ընտանիքը տեղափոխվել է Ռակվեռե։

1948-1954 թվականներին սովորել է Էստոնիայի ԽՍՀ Տարտուի պետական գեղարվեստի ինստիտուտում (1951 թվականից՝ Էստոնիայի ԽՍՀ պետական գեղարվեստական ինստիտուտի Տարտուի մասնաճյուղ)։ Ավելի ուշ դասավանդել է գեղարվեստի դպրոցում։

Ստեղծագործություն
-----------------

Լոլա Լիյվատը Էստոնիայի ամենահայտնի աբստրակցիոնիստ նկարիչներից է։ 1957 թվականին Երիտասարդների և ուսանողների մոսկովյան փառատոնում ամերիկացի նկարիչներ Քեթրին և Հարի Քոլմանների հետ հանդիպելուց հետո նա սկսել է աբստրակտ ստեղծագործություններ նկարել։

Իր ստեղծագործական գործունեության ընթացքում մասնակցել է ավելի քան հարյուր ցուցահանդեսի։ Ստեղծագործական ուղին ներառում է նաև խորհրդային ժամանակաշրջանում աշխատանքների ցուցադրության 15 տարվա արգելքը։

2018 թվականի օգոստոսին Տարտուի արվեստի թանգարանում բացվել է նկարչի աբստրակտ աշխատանքների խոշորագույն հետահայաց ցուցադրությունը։

* Kevad (1959)*Kevad* (1959)
* A la Kandinsky (1960)*A la Kandinsky* (1960)
* Kevad I (1967)*Kevad I* (1967)
* Kompositsioon (1967)*Kompositsioon* (1967)
* Abstraktsioon (1967)*Abstraktsioon* (1967)
* Kompositsioon I (1969)*Kompositsioon I* (1969)

Ծանոթագրություններ
------------------

1. ↑  «RIOS ART GALLERY / Лийват-Макарова, Лола (1928). Астры. (конец 1950-х, начало 1960 гг.)»։ www.rios.ee։ Վերցված է 2018-07-26 (չաշխատող հղում)
2. ↑  «Lola Liivat elus ja kunstis»։ *Postimees* (էստոներեն)։ Վերցված է 2018-07-26
3. ↑  «Lola Liivat | NOAR» (էստոներեն)։ NOAR։ Վերցված է 2018-07-26
4. ↑  «Лола Лийват. Сопротивление духа - Tartmus»։ *Tartmus* (ռուսերեն)։ Վերցված է 2018-07-26
**Լուկա Վոլոնտե** (մարտի 17, 1966, Սարոնո, Իտալիա) իտալացի քաղաքական գործիչ, Եվրոպական ժողովրդական կուսակցություն (ԵԺԿ) ԵԱՀԿ խմբակցության նախկին նախագահ։ Ավարտել է Միլանի համալսարանի քաղաքագիտության բաժինը։ Քրիստոնեա ու կենտրոնամետ դեմոկրատների միության անդամ։

Քաղաքական կարիերա
-----------------

1994 թվականին Լուկա Վոլոնտեն դարձել է Իտալիայի Ժողովրդական Կուսակցության (ԻԺԿ) տեղական կառույցների պատասխանատուն։ Նա հետևել է Ռոկո Բուտիլիոնեին ԻԺԿ-ն լքելու ընթացքում ու դարձել նորաստեղծ Քրիստոնեա դեմոկրատների միության հինադիր անդամ։

Լուկա Վոլոնտեն ընտրվել է Պատգամավորների պալատի անդամ Լոմբարդիայի երկրորդ ընտրատարածքից 1996 թվականի ընտրությունների ժամանակ։ Նա վերընտրվել է 2001, 2006 և 2008 թվականներին։ 2010 – 2013 թվականներին նա զբաղեցրել է Եվրոպայի խորհրդի խորհրդարանական վեհաժողովում Եվրոպական ժողովրդական կուսակցության խորհրդարանական խմբի նախագահի պաշտոնը։

Կոռուպցիոն սկանդալ
------------------

2016 թվականի հունիսին «Խավիարային դիվանագիտության» վերաբերյալ Եվրոպական կայունության նախաձեռնության հրապարակած հետաքննական զեկույցներից հետո Միլանի դատախազությունը մեղադրանք է առաջադրել Լուկա Վոլոնտեին երկու՝ փողերի լվացման և կաշառք ընդունելու փաստերի առիթով։ 2017 թվականին պարզվեց նաև, որ Վոլոնտեն ներգրավված է եղել ադրբեջանական լվացքատան սկանդալում՝ փողերի լվացման մի բարդ սխեմայում, որն օգտագործվում էր եվրոպացի քաղաքական գործիչներին կաշառելու համար՝ փորձելով մաքուր պահել Ադրբեջանի հեղինակությունը արտերկրում։ Դատախազության տվյալներով՝ Վոլոնտեն ստացել է 2,39 միլիոն եվրո՝ Եվրոպայի խորհրդում ադրբեջանցի պաշտոնյաներին աջակցություն կազմակերպելու համար։

2021 թվականի հունվարին Միլանի դատարանի X քրեական բաժինը Լուկա Վոլոնտեին դատապարտեց չորս տարի ազատազրկման՝ ադրբեջանցի քաղաքական գործիչներից կաշառք վերցնելու համար։

Ծանոթագրություններ
------------------

1. ↑
2. ↑
3. ↑  «Luca Giuseppe Volonte' / Deputati / Camera dei deputati - Portale storico»։ *storia.camera.it*։ Վերցված է 2022-08-10
4. ↑  «Mr Luca VOLONTÈ»։ *ԵԽԽՎ պաշտոնական կայք*։ Վերցված է 2022-08-10
5. ↑  «Corruzione, "immunità parlamentare non preclude perseguibilità". La Cassazione annulla proscioglimento Volontè»։ *Il Fatto Quotidiano* (it-IT)։ 2017-07-24։ Վերցված է 2022-08-10
6. ↑  «Corruzione, "tangente da due milioni dall'Azerbaijan": indagato a Milano ex Udc Volontè»։ *Il Fatto Quotidiano* (it-IT)։ 2016-06-25։ Վերցված է 2022-08-10
7. ↑  «Italian Court Sentences Former Council of Europe MP for Bribery»։ *www.occrp.org* (en-GB)։ Վերցված է 2022-08-10
**«Կառավարի՛ր, Բրիտանիա»** (անգլ.՝ «Rule, Britannia!»), բրիտանական հայրենասիրական երգ, որը 1740 թվականին գրվել է Ջեյմս Թոմսոնի պոեմի հիման վրա։ Երաժշտության հեղինակն է Թոմաս Արնը։

Երգը գրվել է Ուելսի արքայազն Ֆրեդերիկի տանը կազմակերպված դիմակահանդեսի համար։ Վերջինս ֆինանսական աջակցություն է հատկացրել երկու հեղինակներին էլ։

Հայտնի է դարձել երկտողի համար, որից էլ առաջացել է երգի անվանումը։

Rule, Britannia! Rule the waves:
Britons never shall be slaves.
Թարգմանություն.

Կառավարի՛ր, Բրիտանիա, կառավարիր ալիքները,
Բրիտանացիները երբեք չեն դառնա ստրուկներ։

Բնօրինակ տեքստը
---------------

**1**

When Britain first, at Heaven’s command
Arose from out the azure main;
This was the charter of the land,
And guardian angels sang this strain:
"Rule, Britannia! rule the waves:
«Britons never will be slaves.»
**2**

The nations, not so blest as thee,
Must, in their turns, to tyrants fall;
While thou shalt flourish great and free,
The dread and envy of them all.
"Rule, Britannia! rule the waves:
«Britons never shell be slaves.»
**3**

Still more majestic shalt thou rise,
More dreadful, from each foreign stroke;
As the loud blast that tears the skies,
Serves but to root thy native oak.
"Rule, Britannia! rule the waves:
«Britons never will be slaves.»
**4**

Thee haughty tyrants ne’er shall tame:
All their attempts to bend thee down,
Will but arouse thy generous flame;
But work their woe, and thy renown.
"Rule, Britannia! rule the waves:
«Britons never will be slaves.»
**5**

To thee belongs the rural reign;
Thy cities shall with commerce shine:
All thine shall be the subject main,
And every shore it circles thine.
"Rule, Britannia! rule the waves:
«Britons never will be slaves.»
**6**

The Muses, still with freedom found,
Shall to thy happy coast repair;
Blest Isle! With matchless beauty crown’d,
And manly hearts to guard the fair.
"Rule, Britannia! rule the waves:
«Britons never will be slaves.»
### Հիշատակումներ

* Երգը կատարվել է Կարիբյան ծովի ծովահենները։ «Սև մարգարտի» անեծքը ֆիլմում։ Երգը հնչում է կապիտան Նորինգթոնի տեսարանում։
* Երգը կարելի է լսել «Assassin’s Creed Syndicate» խաղում, երբ հերոսը քայլում է Լոնդոնի փողոցներում։
* "*Rule, Britannia!*" երգին հղում է արվում բրիտանական Skyclad խմբի "Think Back And Lie Of England" երգում, որտեղ քննադատվում է բրիտանական գաղութատիրական քաղաքականությունը 19-րդ դարում։

Ծանոթագրություններ
------------------

1. ↑  Arne, Thomas Augustine — OUP. — ISBN 978-1-56159-263-0

Արտաքին հղումներ
----------------

* Ֆորտեպիանոյի տարբերակ Archived 2011-05-25 at the Wayback Machine. (9 կբ, MIDI ֆայլ)
* Նվագախմբային տարբերակ (121 կբ, MP3 ֆայլ)
* В исполнении Симфонического оркестра Би-би-си
* Энциклопедический словарь крылатых слов и выражений
* Российская государственная символика: история и современность Archived 2006-04-21 at the Wayback Machine.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | International Music Score Library Project · MusicBrainz · MusicBrainz |
|  |
| Բառարաններ և հանրագիտարաններ | Բրոքհաուսի և Եփրոնի · Մեծ նորվեգական |

 |
*Վիքիպեդիայում կան հոդվածներ Դանիելյան ազգանունով այլ մարդկանց մասին։*

**Հովսեփ Ավետիքի Դանիելյան** (սեպտեմբերի 28, 1956(1956-09-28), Արմավիր), հայ մանկական վնասվածքաբան-օրթոպեդ։ Բժշկական գիտությունների դոկտոր (1996), պրոֆեսոր (1997):

Կենսագրություն
--------------

Հովսեփ Դանիելյանը ծնվել է ՀՀ Արմավիր քաղաքում։ 1980 թվականին ավարտել է Երևանի բժշկական ինստիտուտի մանկաբուժական ֆակուլտետը։ 1981-1985 թվականներին եղել է Արարատի կենտրոնական շրջանային հիվանդանոցի գլխավոր բժշկի տեղակալ (մանկության և ծննդօգնության գծով), 1985-1988 թվականներին` Հանրապետական մանկական օրթոպեդիայի հիվանդանոցում որպես օրթոպեդ, 1991-1993 թվականներին` Հանրապետական մանկական օրթոպեդիայի ինստիտուտի փոխտնօրեն։ 1988-1991 թվականներին սովորել է Սանկտ-Պետերբուրգի բժիշկների վերապատրաստման ինստիտուտի ասպիրանտուրայում։ 1997 թվականից Վնասվածքաբանության օրթոպեդիայի և վերականգնողական կենտրոնի բաժանմունքի վարիչ, 2001 թվականին՝ համանուն կլինիկայի գիտական ղեկավար, 2001 թվականից, միաժամանակ՝ Շտապ օգնության մանկական կլինիկայի հիվանդանոցի փոխտնօրեն, 1999 թվականից՝ «Սուրբ Աստվածամայր» բժշկական կենտրոնի խորհրդատու, 2002 թվականից՝ Երևանի գլխավոր մանկական վնասվածքաբան-օրթոպեդ։

Աշխատանքները վերաբերում են երեխաների և դեռահասների կոնքազդրային հոդերի հիվանդությունների հարցերին։ Արյունածին ոսկրածուծաբորբի հետևանքով ստորին վերջույթների հոդերի ձևախախտման ու վերջույթների բնածին և ձեռքբերովի ոսկրային արատների, պատվաստանյութերի կիրառմամբ ձևախախտումների և ոսկրային պակասի բուժման, վերջույթների երկարացման հարցերին։

Ծանոթագրություններ
------------------

1. 1 2
2. ↑  *Ով ով է. Հայեր. Կենսագրական հանրագիտարան, հատոր առաջին, Երևան, 2005*
3. ↑  Admin։ «CV-Danielyan Hovsep»։ *www.ysmu.am*։ Վերցված է 2016 թ․ սեպտեմբերի 28 (չաշխատող հղում)
4. ↑  «Հովսեփ Դանիելյան»։ *www.med-practic.com*։ Վերցված է 2016 թ․ սեպտեմբերի 28

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ |

 |
**Հովվի կամուրջ** (թուրքերեն՝ Çobandede Köprüsü), պատմական կամուրջ Թուրքիայի Էրզրումի մարզում։

Տեղադիրք
--------

Կամուրջը գտնվում է Էրզրումի մարզում՝ Ավնիկ (Քյոփրյուքյոյ) քաղաքի տարածքում (պատմական Հավնունիք գավառ)։ Կամուրջը կառուցված է Արաքս և Մուրց գետերի միախառնման վայրում։ Հովվի կամուրջն այսօր գտնվում է Էրզրում-Մուշ ավտոճանապարհի հարևանությամբ։ Այն այսօր չի գործում։

Պատմություն
-----------

1865 թվականին քահանա և վարդապետ Տիմեթեոսը արտագրել է Հովվի կամուրջի վրա եղած հայերեն արձանագրությունը։ Այնտեղ գրված էր. «*Այս կամուրջը, որը կառուցել են հայերը, վերանորոգվել է Մագիստրոսի կողմից՝ Սուրբ Աստվածածին եկեղեցու և Դարոյնք ամրոցի հովանու ներքո 609 թվականին*» (609 թվականը Գրիգորյան տոմարով 1160 թվականն է)։

1904 թվականին ոմն Քաջբերունի տեսել է այս և երկու արաբատառ արձանագրություն կամուրջի կամարների տակ՝ արևելյան հատվածում։ Նա նշել է, որ հայատառ արձանագրությունը գրեթե ջնջված էր մուրճի հարվածների հետևանքով և միայն «*վերանորոգվել*» բառն է ընթեռնելի։ Ո՛չ հայատառ, ո՛չ արաբատառ արձանագրություններն այսօր չեն պահպանվել։ Չորրորդ արաբատառ արձանագրությունը, որի մասին ներկայացրել է Քաջբերունին, այսօր էլ կա, սակայն խիստ վնասված է։ Այն գտնվում է եզրապատին։ Րաֆֆի Քորտոշյանը կարծում է, որ այն տեղադրվել է 1904 թվականից հետո։ Հայերեն արձանագրության մեջ հիշատակվող «Մագիստրոսը», ըստ Քորտոշյանի, կարող է լինել Գրիգոր Մագիստրոսի սերնդակիցներից մեկը։ Գրիգոր Մագիստրոսը թաղված էր Բասենի մոտակայքում գտնվող Սուրբ Աստվածածին եկեղեցում։

Թուրք հետազոտողները նշում են, որ կամուրջը կառուցվել է Մոնղոլական արշավանքների ժամանակ՝ 13-րդ դարի վերջին։ Համաձայն պահպանված մի գրառման, 1271 թվականի ջրհեղեղի ժամանակ Հովվի կամուրջի մոտ եղել է հին կամուրջ։ Այսպիսով, ըստ այդ վարկածի, կամուրջը կառուցվել է 1271 թվականից ավելի ուշ։ 13-րդ դարավերջին Անատոլիայի այդ իլխանությունում տիրում էր մոնղոլ զորավար ամիր Չոբանը։

Հովվի կամուրջը վերանորոգման է ենթարկվել 1727 թվականին, այնուհետև՝ 1872 թվականին։ 1946-1948 թվականներին լրացուցիչ վերանորոգվել է թուրքական բանակի կողմից։

Տեխնիկական բնութագիր
--------------------

Կամուրջը կառուցվել է երեք գույնի քարերով (սև, կարմիր և մոխրագույն)։ Ընդհանուր երկարությունը 130 մետր է (430 ֆուտ)։ Կամուրջը նախկինում եղել է յոթնաթռիչք։ Այսօր կամարներից մեկը թաղված է հողի տակ։ Այս պահին կարամրների լայնությունը հետևյալն է. 11,50 մետր (37,7 ֆուտ), 13 մետր (43 ֆուտ), 14,50 մետր (47,6 ֆուտ), 15,50 մետր (50,9 ֆուտ), 15,50 մետր (50,9 ֆուտ) և 15,50 մետր (50,9 ֆուտ)։ Կամուրջի մեջ կան կառուցված ութ սենյակներ։

Ծանոթագրություններ
------------------

1. ↑  Raffi Kortoshian, "What is Concealed in the Turkish Information Boards", Vardzqporq, volume 4, 2011, pages 1-12.
2. 1 2  Historical Bridges page by Prof. Gülsüm Tanyeli Archived 2020-10-02 at the Wayback Machine. (tr)
3. 1 2  Fügen İlter: *Osmanlılara kadar Anadolu Türk Köprüleri*, Karayolları Yayınları, pp.191-192
4. ↑  «ÇOBANDEDE KÖPRÜSÜ»։ *Kültür Portalı*։ Վերցված է 2020-03-07
5. ↑  Sinclair T.A. (1989)։ *Eastern Turkey: An Architectural & Archaeological Survey, Volume I*։ Pindar Press։ էջ 232։ ISBN 9780907132325

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Հովվի կամուրջ** կատեգորիայում։ |
**Կիևի դեղատուն թանգարան** (ուկրաիներեն՝ Аптека-музей у Києві), թանգարան, որի ցուցանմուշները նվիրված են ուկրաինական դեղագիտությանը և դեղատնային գործին։ Այն գտնվում է Պոդոլում՝ Կիևի պատմական կենտրոնում։

Ընդհանուր տեղեկություններ
-------------------------

1728 թվականին գերմանացի Յոհան Հեյտերը Պոդոլում՝ Անդրեևյան զառիվայրի հարևանությամբ բացեց Կիևում առաջին սեփական դեղատունը։ Դրա արտոնագիրը ստացել է կայսր Պետրոս II հրամանով 1728 թվականի հուլիսի 28-ին: Նրա մահվանից հետո 1751 թվականից դեղատունը որպես ժառանգություն անցավ նրա այրուն՝ Աննա Հեյտերին (երկրորդ ամուսնությունից ազգանունը Գյունինգեն)։ Այդ տարվանից դեղատան կառավարմամբ սկսեց զբաղվել Գեորգ Ֆրիդրիխ Բունգեն, որը հետո դարձավ Աննայի փեսան։ Հենց Բունգեն էլ Կիևում հիմնադրեց դեղագետների դինաստիան։ Միակ սեփական դեղատունը լինելով ողջ Կիևում այն Բունգեին հսկայական հաջողություններ բերեց, քանի որ միակ պետական դեղատնից կարող էին օգտվել բացառապես զինվորականները։ 1811 թվականի Պոդոլի հրդեհից հետո դեղատան շենքը վերակառուցվել է կլասիցիզմի ճարտարապետությամբ, որի հեղինակն էր ճարտարապետ Անդրեյ Իվանովիչ Մելենսկին։ Դեղատունը գոյությունը պահպանեց ավելի քան 110 տարի, մինչև 1835 թվականը, որից հետո շենքը վաճառվեց և անցավ ձեռքից ձեռք։ 1983 թվականին սկսեցին այդ շենքում կատարել ռեստավրացիոն աշխատանքներ և միաժամանակ նաև թանգարանի ստեղծման աշխատանքներ։ Արդյունքում այն բացվեց 1986 թվականին։

Թանգարանի առաջին հարկում ստեղծած է XVIII–XIX դարերի դեղատան ինտերիերը։ Այստեղ ցուցադրված են դեղագործական սպասք, կահույք, ատամնաբուժական և վիրահատական գործիքներ և այլն։ Նկուղում մի քանի բաժիններ կան՝ հեքիմական խրճիթ, բուսաբույժ վանականի խուց, ալքիմիկոսի լաբորատորիա։

Պատկերասրահ
-----------

* Թանգարանի շենքըԹանգարանի շենքը
* ՑուցադրությունըՑուցադրությունը
* Թանգարանի նկուղի ցուցադրությունըԹանգարանի նկուղի ցուցադրությունը

Ծանոթագրություններ
------------------

1. ↑  *Виталий Ковалинский* Как Бунге стали киевскими аптекарями(ռուս.) // *Фармацевтическая отрасль* : журнал. — 2010. — № 6 (23). — С. 116—118.
2. ↑  Описание Киева: Сочинение Николая Закревскаго. Вновь обраб. и значительно умноженное изд. с приложением рисунков и чертежей, Том 1 / Закревский Н. В. — Москва: Типография Грачева и Комп. 1868. — 455 с.
3. ↑  Памятники градостроительства и архитектуры Украинской ССР: Ил. справ.-каталог. В 4-х т. / Под редакцией Асеева Ю.С.: Будівельник, 1983 — 160 с.
4. ↑  Аптеки // Киев: Энциклопедический справочник / Под редакцией Кудрицкого А. В.: Главная редакция Украинской Советской Энциклопедии, 1981. — 736 с.
5. ↑  «Аптека-музей» (ռուսերեն)։ Афиша։ 2015-05-17։ Վերցված է 2015-07-14
**DualShock** (ի սկզբանե Dual Shock; ապրանքային նշանը որպես DUALSHOCK կամ DUAL SHOCK; PlayStation 5 տարբերակով DualSense անունով, հայերեն՛ Կրկնակի ցնցում) վիբրացիոն արձագանքով և անալոգային կառավարմամբ խաղային վահանակների շարք է, որը մշակվել է Sony Interactive Entertainment-ի կողմից PlayStation-ի համակարգերի ընտանիքի համար։ Ներկայացվել է 1997 թվականի նոյեմբերին, այն սկզբում շուկայացել է որպես երկրորդական ծայրամասային սարք օրիգինալ PlayStation-ի համար՝ PlayStation կոնսոլի թարմացված տարբերակներով, ներառյալ վերահսկիչը, Sony-ն հետագայում աստիճանաբար հեռացրեց այն կարգավորիչը, որն ի սկզբանե ներառված էր կոնսոլում, որը կոչվում էր նաև PlayStation վերահսկիչ։ որպես Sony Dual Analog Controller: DualShock-ը բոլոր ժամանակների ամենաշատ վաճառվող գեյմփադն է վաճառված միավորների առումով՝ չհաշված փաթեթավորված կարգավորիչները։

Պատմություն
-----------

Sony-ի կարգավորիչների ընտանիքը սկսեց զարգանալ 1994 թվականին՝ PlayStation խաղային վահանակի թողարկմամբ։ Սկզբում հանդերձանքը գալիս էր անանուն կարգավորիչով, որը չուներ անալոգային ձողիկներ։ Նրանք հայտնվեցին երկրորդ սերնդում` Dual Analog մոդելում, DualShock-ի նախորդը։ 1998 թվականին թողարկվեց DualShock-ը, որը փոխարինեց Dual Analog-ին և ստացավ նոր ձողիկներ և թրթռումներ։ 2000 թվականի մարտին, PlayStation 2-ի թողարկմանը զուգահեռ, ներկայացվեց DualShock 2-ը և վաճառվեց կոնսոլի հետ միասին։ Թողարկման պահին, PlayStation 3-ի հետ մեկտեղ, մատակարարվեց Sixaxis անլար կարգավորիչը՝ DualShock 2 կարգավորիչի իրավահաջորդը, սակայն ավելի ուշ, Tokyo Game Show-ում (2007) հայտարարված DualShock 3 կարգավորիչը սկսեց առաքվել PlayStation 3-ի հետ միասին։ 2013 թվականին, PlayStation 4-ի թողարկմամբ, աշխարհին ներկայացվեց DualShock 4-ը, որը տարբերվում էր իր նախորդներից։ 2016 թվականին թողարկվեց DualShock 4-ի երկրորդ տարբերակը, որն ուներ աննշան կառուցվածքային և կոսմետիկ բարելավումներ։ 2020 թվականի ամռանը Sony-ն իր առցանց մեկնարկի միջոցառմանը ներկայացրեց DualSense կարգավորիչը Playstation 5-ի համար, որը Dualshock 4-ի իրավահաջորդն է, որն արտացոլում է Sony-ի նոր տեսլականը կարգավորիչների համար։

Ծանոթագրություններ
------------------

1. ↑  Morell Chris (2008 թ․ մարտի 20)։ «Feature: Ready to Rumble: PS3 DualShock 3 vs. Sixaxis»։ *GamePro*։ Արխիվացված է օրիգինալից 2008 թ․ օգոստոսի 12-ին։ Վերցված է 2015 թ․ մարտի 21  `|url-status=` պարամետրը գոյություն չունի (օգնություն)
2. ↑  «PS4 DualShock 4 Is the Best-Selling Controller of All Time: Report»։ *NDTV Gadgets 360* (անգլերեն)։ Վերցված է 2020 թ․ դեկտեմբերի 7
**ՀԲԸՄ Վաչե և Թամար Մանուկյանների անվան ավագ դպրոց**, ամերիկահայ մասնավոր դպրոց, որը գտնվում էր ԱՄՆ-ի Կալիֆոռնիա նահանգի Փասադենա քաղաքում։ Այն իր դռները բացել է 2006 թվականի սեպտեմբերին և փակել 2020 թվականին։ Կամպուսը պատկանել և շահագործվել է Հայկական բարեգործական ընդհանուր միության կողմից, որը սփյուռքի ամենամեծ հայկական բարեգործական կազմակերպությունն է և հովանավորում է նաև 17 հայկական ամենօրյա դպրոցներ ամբողջ աշխարհում։ Դպրոցը վարչական և ակադեմիական առումով կապված էր ՀԲԸՄ Մանուկյան-Դեմիրճյան վարժարանի հետ, որը քոլեջ ընդուվելու նախապատրաստող ավագ դպրոց է Լոս Անջելեսի Սան Ֆերնանդո հովտի շրջանում։ Դպրոցը համապատասխանում էր ավագ դպրոցի պահանջներին, որոնք ներառում են գիտական լաբորատորիայի, գրադարանի, փակ մարզադահլիճի, համակարգչային լաբորատորիայի, ժողովների ու միջոցառումների դահլիճի և ճաշարանի առկայություն։

2013 թվականի առաջին կիսամյակի ընթացքում դպրոցն ավելացրել է ընտրովի նորանոր առարկաներ՝ ներառյալ միջազգային հարցեր, գլոբալացում և հանրային քաղաքականություն, յուրաքանչյուր դասարան ապահովել է խելացի գրատախտակով, ստեղծել տարբեր ակումբներ, որոնց աշխատանքին ու կազմակերպած միջոցառումներին ուսանողները կարող էին մասնակցել օրվա ընթացքում։

Դա Կալիֆորնիայի միջդպրոցական ֆեդերացիայի կամ CIF Հարավային հատվածի անդամ 570 դպրոցներից մեկն էր, որը մրցում էր համալսարանական տարբեր մարզաձևերում։ Նրա մարզական բաժնում ստեղծվել էին տղաների համալսարանական թիմը, տղաների կրտսեր համալսարանական թիմը և աղջիկների համալսարանական թիմը։

2019 թվականի հոկտեմբերին Հայկական բարեգործական ընդհանուր միությունը հայտարարեց դպրոցի մոտալուտ փակման մասին՝ դա պատճառաբանելով ընդունվողների թվի նվազմմամբ։ Հայտարարությունն արժանացավ Հարավային Կալիֆոռնիայի հայ ուսանողների համատարած դատապարտմանը։ Հայտարարությանը հաջորդած դպրոցի սաների պայքարին օրեր շարունակ միացել էին նաև այլ հայկական վարժարանների ներկայացուցիչներ, այդ թվում՝ Ռոզ և Ալեքս Փիլիպոս հայկական դպրոցի, Սուրբ Գրիգոր Ա-ի և Մ. Հովսեփյանի անվան դպրոցի, Սահակ-Մեսրոպյան հայկական քրիստոնեական դպրոցի սովորողներ, ովքեր մասնակցել են բողոքի ցույցերին ինչպես կամպուսում, այնպես էլ հայ եկեղեցու արևմտյան թեմում.

Նոյեմբերի 5-ին դպրոցում տեղի ունեցավ միջոցառում, որի նպատակն էր աշակերտներին ծանոթացնել Հարավային Կալիֆոռնիայում հայկական ավագ դպրոցում սովորելու այլ տարբերակներին։ Աշակերտները բոյկոտեցին այդ միջոցառումը՝ այդ կերպ դրսևորելով իրենց դպրոցը բաց պահելու իրենց վճռականությունը։

Այդուհանդերձ՝ դպրոցը 2020 թվականի հունիսին փակվեց։ Փակման մասին հայտարարվել էր 2019 թվականին։ ՀԲԸՄ-ն որպես փակման պատճառ նշել էր ծախսերի ավելացումը։

Տես նաեւ
--------

* Ամերիկահայերի պատմությունը Լոս Անջելեսում

Ծանոթագրություններ
------------------

1. ↑  «AGBU Vatche and Tamar Manoukian High School to Close»։ 2019-10-31։ Վերցված է 2022-02-12
2. ↑  «AGBU to Close Pasadena’s Vatche and Tamar Manoukian High School»։ *Asbarez*։ 2019-10-25։ Վերցված է 2022-02-12

Արտաքին հղումներ
----------------

* Պաշտոնական կայք
* AGBU Vatche and Tamar Manoukian High School website

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ISNI: 0000000417961588 |

 |
Անվան այլ կիրառումների համար տե՛ս՝ Լուրեր (այլ կիրառումներ)
**Լուր,** օպերատիվ տեղեկատվություն, որն իր թարմ տեսքով մատուցվում է հասարակությանը՝ ելնելով քաղաքական, հասարակական կամ տնտեսական կարևորությունից։ Իրազեկելով մարդկանց, նրանց տալով կշռադատելու և որոշումներ կայացնելու հնարավորություն՝ թղթակիցները նպաստում են հասարակական բարեկեցությանը։ Լուրը ժուռնալիստիկայի հիմքն է։ Միայն դրա հիման վրա հետագայում կարող է թղթակցություն կառուցվել, ռեպորտաժ, հոդված կամ ակնարկ։ Ցանկացած ժանրի կամ բնագրի հիմքը լուրն է։ Լուրը իր առաջին արտահայտությունները գտել է այրապատկերներում և ժայռապատկերներում, որոնցից յուրաքանչյուրը եթե, իհարկե, ռեպորտաժ կամ թղթակցություն չէ՝ լուր է։

Լուրի տեսակներ
--------------

Լուրը լինում է երկու տեսակի՝ փափուկ և չոր։

### Փափուկ լուր

Փափուկ լուր է կոչվում այն լուրը, որն ընդգրկում է կատարված իրադարձության մանրամասներն ու դետալները։

### Չոր լուր

Չոր կամ կոշտ լուր է կոչվում այն լուրը, որի խոսքը միայն կատարված փաստի կամ նորության մասին է։

Հիմնական լուր
-------------

Բոլոր լուրերը բաժանվում են երկու մեծ խմբի «ծանր» լուր (hard news) և «թեթև» լուր (soft news):

### Ծանր լուր

Այն տեղեկատվությունն է, որտեղ կարևորը հրատապության և օպերատիվության տարրն է։ Ծանր լուրերը կոչվում են նաև հիմնական լուրեր։ Հիմնական լուրը (basic news) կարճ, հետաքրքիր և պարզ հաշվետվությունն է կատարվածի մասին։ Այն պարունակում է այն բոլոր հարցերի պատասխանները, որոնք տալիս է հոդվածի համար փաստեր հավաքող թղթակիցը՝ ո՞վ, ե՞րբ, որտե՞ղ, ինչո՞ւ, ինչպե՞ս։

### Թեթև լուր

Այստեղ կարևոր է նորույթի մարդկային հետաքրքրության, գրավչության տարրերը։ Դրանք ավելի շատ նկարագրում են ոչ թե իրադարձությունը, այլ իրավիճակը կամ գործընթացը։ Օպերատիվության գործոնը «թեթև» լուրերում այնքան կարևոր չէ, որքան «ծանր» լուրերում։

Շրջված բուրգ
------------

Առավել արժեք և կարևորություն ներկայացնող լուրը մատուցելու նպատակով հիմնականում դիմում են «շրջված բուրգի» սկզբունքին,երբ սկսում են առավել նշանակալից փաստից (բուրգի հիմքից), իսկ մնացած փաստերը շարադրում են ըստ կարևորության և հետաքրքրության նվազման։ Նյութի սկիզբը, որով հաղորդում են դրա էությունը կոչվում է լիդ, այսինքն, նախնական, կամ, եթե բառացի թարգմանենք անգլերեն «lead» բառը, առաջատար պարբերություն։

Ծանոթագրություններ
------------------

1. ↑  «bruit» *Դորլանդի բժշկական բառարանում*
2. ↑  «vascular murmur» *Դորլանդի բժշկական բառարանում*
3. ↑  "News", *Oxford English Dictionary*, accessed online, 5 March 2015. "Etymology: Spec. use of plural of new n. after Middle French *nouvelles* (see novel n.), or classical Latin *nova* new things, in post-classical Latin also news (from late 13th cent. in British sources), use as noun of neuter plural of *novus* new (compare classical Latin *rēs nova* (feminine singular) a new development, a fresh turn of events). Compare later novel n."
4. ↑  «Online Etymology Dictionary»։ *Online Etymology Dictionary*։ Վերցված է հուլիսի 7, 2012
**Հուսիկ Սանթուրյան** (մայիսի 10, 1920(1920-05-10), Սեբաստիա - փետրվարի 1, 2011(2011-02-01), Վաղարշապատ, Արմավիրի մարզ, Հայաստան), Հայ առաքելական եկեղեցու արքեպիսկոպոս։

Հուսիկ Սանթուրյանը, ավազանի անունով՝ Ազատ, ծնվել է Թուրքիայի Սեբաստիա քաղաքում։

5 տարեկան հասակում որբացել է և մինչև պատանեկության տարիները ապրել ու կրթվել է Լիբանանի «Թռչնոց բույն» որբանոցում։ 1935 թվականին ավարտել է Ջիբեյլի դանիական որբանոցի ուսումնական շրջանը։

1939-1945 թվականներին որպես ուսուցիչ և գրասենյակային ծառայող աշխատել է Երուսաղեմում։ 1947 թվականին ներգաղթել է Խորհրդային Հայաստան։ 1953-1955 թվականներին ուսանել է Մայր Աթոռ Սբ. Էջմիածնի Հոգևոր ճեմարանում։

Սանթուրյանը կուսակրոն քահանա է ձեռնադրվել 1956 թվականին՝ Հուսիկ անունով, իսկ 1962 թվականին ձեռնադրվել է Հայ Առաքելական եկեղեցու եպիսկոպոս։

Մահացել է 2011 թվականի փետրվարի 1-ին։

Ծանոթագրություններ
------------------

1. 1 2
2. ↑  «His Eminence Archbishop Husik Santurian enters eternal rest : Public Radio of Armenia»։ Արխիվացված է օրիգինալից 2011-07-06-ին։ Վերցված է 2011-03-08
3. ↑  «Մահացել է Տ. Հուսիկ արքեպիսկոպոս Սանթուրյանը»։ *armenpress.am* (հայերեն)։ Վերցված է 2023-01-29  CS1 սպաս․ հայերենը նշված է (link)
| **՞**Հայկական վարունգ |
| --- |
| Հայկական վարունգ վաճառքի համար, Կուպերտինո, Կալիֆոռնիա։  |
|  |
| Գիտական դասակարգում |
| 

|
|  |
| Թագավորություն | Բույսեր |
|
|
|
|
|
| Տիպ | Ծածկասերմեր |
|
|
|
|
|
| Դաս | Երկշաքիլավորներ |
|
|
|
| Կարգ | Դդմածաղկավորներ |
|
|
|
| Ընտանիք | Դդմազգիներ |
|
|
|
| Ցեղ | Վարունգ |
|
|
| Տեսակ | Սեխ |
| Ենթատեսակ | Հայկական վարունգ |
|

 |
|  Լատիներեն անվանում |
| Cucumis melo var. flexuosus
(L.) Naudin. |
| 

| ԴասակարգումըՎիքիցեղերում | Պատկերների որոնումՎիքիպահեստում | 

 |
| --- | --- | --- |

 |


**Հայկական վարունգ** ***(Cucumis melo var. flexuosus)***  երկար, բարակ մրգի տեսակ, որն ունի վարունգի համ ու տեսք։ Իրականում սովորական սեխի (C. melo) տարատեսակ է, որը սերտորեն կապված է վարունգի հետ (*C. sativus*)։ Նաև հայտնի է որպես **երկար վարունգ*, օձավարունգ****, **օձասեխ** և* Ուրի՝ *Ճապոնիայում։ Հայկական վարունգը չպետք է շփոթել օձադդմի (*Trichosanthes *spp.) հետ։ Արտաքին շերտը շատ նուրբ է, բարակ, բաց կանաչ։ Չունի դառնության, գրեթե միշտ օգտագործվում է առանց կեղևազատման։ Այն երբեմն կոչվում է նաև գուտահ։*

Հայկական վարունգը շուկայում, Կրետե, Հունաստան:
Մեջտեղից կիսված Հայկական վարունգ:
Հայկական վարունգն ունի մոտավորապես 20 սմ երկարություն։ Հավասարապես լավ աճում է ինչպես հողի վրա, այնպես էլ ճաղերին։ Մերձավոր Արևելքի շուկաներում վաճառվում է որպես «մարինացված վայրի վարունգ»։

Ծանոթագրություններ
------------------

1. ↑
2. ↑  «Wild cucumbers got you in a pickle?»։ *SFGate*։ Վերցված է 2016 թ․ հոկտեմբերի 26

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Արմենիապեդիա |
|  |
| Տաքսոնոմիա | GBIF · NCBI |

 |
**Հայկական քաղաքապետություն (մագիստրատ)** (ռուս.՝ Здание армянского магистрата), շենք Դոնի Ռոստովում, որը գտնվում է Ազատության հրապարակում։ Քաղաքի հնագույն տներից մեկն է։ Որոշ տվյալներով` այն կառուցվել է 1790-ական թվականների սկզբին` Նոր Նախիջևան քաղաքում (այժմ` Դոնի Ռոստովի Պրոլետարսկի շրջանի կազմում)։ Շենքն ունի մշակութային ժառանգության բացահայտված օբյեկտի կարգավիճակ։

Պատմություն
-----------

Դոնի Նախիջևան քաղաքը հիմնադրելու մասին Եկատերինա II-ի հրամանագրում ասվում է. «*...Հրամայում ենք հիմնել քաղաքապետություն և այնտեղ անցկացնել դատ և դատաստան ձեր իրավունքների ու սովորությունների համար՝ ձեր միջից ընտրվող պետերի կողմից, որոնք լինելու են Ազովի նահանգի պաշտոնացուցակում և հաստիքացուցակում և լինելու են փոխարքայի կառավարման ներքո...*»։

Հայկական քաղաքապետության առաջին շենքը, ըստ երևույթին, եղել է փայտե։ Այնուհետև այն փոխարինվել է քարե շենքով, որը պահպանվել է մինչև մեր օրերը։ Նրա կառուցման ստույգ ամսաթիվն անհայտ է, սակայն ըստ որոշ ենթադրությունների՝ այն կառուցվել է 1790-ական թվականների սկզբին։

Հայկական քաղաքապետությունը կառուցվել է կլասիցիզմի ոճով պետական շենքերի «տիպարային նախագծով»։ Երկհարկանի շենքը եղել է ուղղանկյունաձև։ Դեպի հրապարակ դուրս եկող գլխավոր ճակատի կենտրոնական մասում սկզբնապես կար քառասյուն սյունասրահ՝ պատշգամբով երկրորդ հարկում։

1868 թվականին քաղաքապետությունը լուծարվեց, և նրա փոխարեն ստեղծվեց քաղաքային վարչություն, որի համար ոչ հեռու կառուցվեց նոր շենք։

1872 թվականին Հայկական քաղաքապետության շենքը դարձավ վաճառական Հայրապետովների սեփականությունը։ Շենքը դարձավ կառապանների իջևանատուն։ Տան բակում հայտնվեցին անասնակերի ցախանոցներ։ Առանձնատանը գտնվում էին ճաշասենյակը, խոհանոցը, կառավարչի և հյուրերի սենյակները, առևտրային տարածքներ։

Ռուսաստանի քաղաքացիական պատերազմի տարիներին շենքում բացվեց Հնությունների և արվեստի երկրամասային հայկական թանգարանը։ Այն գլխավորում էր Նախիջևանի հոգևոր ճեմարանի նախկին ռեկտոր Երվանդ Շահազիզը։ Թանգարանը գոյություն ունեցավ մինչև 1922 թվականը, երբ նրա արխիվը տեղափոխվեց Երևան՝ լրացնելով Պատմամշակութային թանգարանի հավաքածուն։

Թանգարանի փակվելուց հետո շենքը վերակառուցեցին՝ դարձնելով կոմունալ կացարան։ 1930-ական թվականներին խարխլության պատճառով քանդվեց գլխավոր ճակատի սյունասրահը։

Ծանոթագրություններ
------------------

1. 1 2 3 4 5 6 7  *Волошинова Л. Ф.* Бульварная площадь. — Ростов-на-Дону: Донской издательский дом, 2001. — С. 33—39. — (Серия "Судьбы улиц, площадей, зодчих"). — ISBN 5-87-688-202-X
2. ↑  «Ростов-на-Дону (выявленные объекты культурного наследия)»։ Официальный портал Правительства Ростовской области։ Վերցված է 2013 թ․ նոյեմբերի 28
**Կուլումբիական փողկապ** (իսպ.՝ Corbata colombiana), սպանության տեսակ, որի ժամանակ զոհի կոկորդի վրա խորը կտրվածք է արվում, և լեզուն դուրս է բերվում ձևավորված անցքից՝ ստեղծելով փողկապի տեսք։

Պատմություն
-----------

Սպանության այս տեսակը լայնորեն կիրառվել է Կոլումբիայում զինված հակամարտության ընթացքում, ինչի հետևանքով ստացել է իր անվանումը։ Կոլումբիայում օգտագործվում է Corte de Corbata տերմինը, որը մոտավորապես թարգմանվում է որպես «կտրված փողկապ»։ Կոլումբիական փողկապն իր առանձնահատուկ դաժանության պատճառով օգտագործվում է որպես վախեցնելու և ահաբեկելու մեթոդ։

Երբեմն այս մեթոդի հայտնագործությունը սխալմամբ վերագրվում է կոլումբիացի թմրաբարոն Պաբլո Էսկոբարին։ Չնայած Էսկոբարը կոլումբիական փողկապներն ակտիվորեն կիրառել է իր հակառակորդների սպանության ժամանակ, սպանությունների այս տեսակը շատ ավելի շուտ է առաջացել։ Էսկոբարը ծնվել է 1949 թվականին, երբ կոլումբիական փողկապներն արդեն օգտագործվել են նրա հայրենակիցների կողմից։ Լա Վիոլենսիան աչքի է ընկել դաժանության արտակարգ աստիճանով. բռնությունը (այդ թվում՝ կոլումբիական փողկապները) օգտագործվել է ինչպես կանանց, այնպես էլ երեխաների նկատմամբ։

Տարածվածություն և կիրառում
--------------------------

Հատկապես ակտիվորեն այս տեսակի մահապատիժների օգտագործում են Լատինական Ամերիկայի կազմակերպված հանցավոր խմբավորումները, երբ ոչնչացնում են իրենց հակառակորդներին կամ դավաճաններին։ Մարդասպանները կարող են անել ինչպես հորիզոնական, այնպես էլ ուղղահայաց կտրվածք կոկորդի վրա։ Խիստ ասած, հորիզոնական կտրվածքը կոչվում է «կոլումբիական վզնոց», մինչդեռ «փողկապը» համարվում է սպանություն ուղղահայաց կտրվածքի օգնությամբ։

Ծանոթագրություններ
------------------

1. ↑  *Robin Kirk* More Terrible Than Death: Drugs, Violence, and America's War in Colombia. — 2003. — С. 26.
2. ↑  «Contested Country. An Examination of Current Propaganda. Techniques in the Colombian Civil War» (անգլերեն)։ Արխիվացված է օրիգինալից 2008 թ․ մարտի 12-ին։ Վերցված է 2014 թ․ նոյեմբերի 7
3. ↑  Killing Pablo. — Grove Atlantic.
4. ↑  *John Miletich* Homicide Investigation: An Introduction. — 2003. — С. 101—102.
**Լուկա Մենալո** (խորվ.՝ Luka Menalo, հուլիսի 22, 1996(1996-07-22), Չապլինա, Հերցեգովինա-Ներետվա կանտոն, Բոսնիա և Հերցեգովինա ֆեդերացիա, Բոսնիա և Հերցեգովինա), խորվաթական ծագմամբ բոսնիացի ֆուտբոլիստ, որը խաղում է կիսապաշտպանի դիրքում։ Այժմ հանդես է գալիս խորվաթական Զագրեբի «Դինամոյում»։ Բոսնիայի և Հերցեգովինայի ազգային հավաքականի խաղացող է 2018 թվականից։

Կարիերա
-------

Լուկա Մենալոն ծնվել է Խորվաթիայի Սպլիտ քաղաքում, բայց մեծացել է բոսնիական Չապլինայում, որտեղի համանուն թիմում էլ սկսել է ֆուտբոլիստի կարիերան։ 2014 թվականի օգոստոսին նա տեղափոխվել է բոսնիական «Շիրոկի Բրիեգ»։ 2015 թվականի մայիսի 9-ին Մենալոն իր նորամուտն է նշել Բոսնիայի Պրեմիեր լիգայում՝ փոխարինման դուրս գալով Զենիցայի «Չելիկի» դեմ արտագնա խաղի 66-րդ րոպեին։ Խաղադաշտում հայտնվելուց 22 րոպե անց նա խփել է իր առաջին գոլը առաջնությունում։ 2017 թվականի ապրիլի 2-ին Մենալոն հեթ-տրիկի հեղինակ է դարձել Բոսնիայի Պրեմիեր լիգայի Սարաևոյի «Օլիմպիկի» դեմ տնային խաղում։ Ինը ամիս անց նա կրկնել է այս նվաճումը «Չելիկի» հետ արտագնա խաղում, որը նույնպես անցկացվում էր Բոսնիա և Հերցեգովինայի առաջնության շրջանակներում։

2018 թվականի փետրվարի 13-ին Լուկա Մենալոն պայմանագիր է կնքել Զագրեբի «Դինամոյի» հետ մինչև 2023 թվականը, բայց վարձավճարով շարունակել է խաղալ «Շիրոկի Բրիեգում» մինչև մրցաշրջանի ավարտը։ 2018/19 մրցաշրջանում Զագրեբի «Դինամոյի» կազմում դարձել է Խորվաթիայի չեմպիոն։

Կարիերա ազգային հավաքականում
----------------------------

2018 թվականի հունվարի 28-ին Լուկա Մենալոն իր նորամուտն է նշել Բոսնիայի և Հերցեգովինայի ազգային հավաքականում՝ հիմնական կազմում խաղադաշտ դուրս գալով Ամերիկայի Միացյալ Նահանգների հավաքականի դեմ արտագնա ընկերական խաղում։

Նվաճումներ
----------

**«Շիրոկի Բրիեգ**»

* Բոսնիա և Հերցեգովինայի գավաթակիր (**1**)՝ 2016/17

**«Դինամո Զագրեբ»**

* Խորվաթիայի չեմպիոն (**1**)՝ 2018/19

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. ↑  «NK Celik Zenica 5 : 3 NK Siroki Brijeg» (անգլերեն)։ Վերցված է 24 сентября 2018
4. ↑  «NK Siroki Brijeg 5 : 1 FK Olimpik Sarajevo» (անգլերեն)։ Վերցված է 24 сентября 2018
5. ↑  «NK Celik Zenica 1 : 4 NK Siroki Brijeg» (անգլերեն)։ Վերցված է 24 сентября 2018
6. 1 2  «Luka Menalo - Player profile 20/21»։ *www.transfermarkt.com* (անգլերեն)։ Վերցված է 2021 թ․ մայիսի 27
7. ↑  «United States 0:0 Bosnia & Herzegovina» (անգլերեն)։ Վերցված է 24 сентября 2018

Արտաքին հղումներ
----------------

* Պրոֆիլը *hrnogomet.com* կայքում
* Պրոֆիլը *transfermarkt.com* կայքում(անգլ.)
* Ֆուտբոլիստի էջը *soccerway.com* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | eu-football.info (խաղացող) · FootballDatabase.eu · National Football Teams.com · Soccerway · playmarkerstats.com (խաղացող) · Transfermarkt (խաղացող) · ՈւԵՖԱ · ՖԻՖԱ |

 |
**Հռիփսիմե Հակոբի Չիլինգարյան** (դեկտեմբերի 18, 1919(1919-12-18), Թիֆլիս, Վրաստանի Դեմոկրատական Հանրապետություն - փետրվարի 26, 1994(1994-02-26), Երևան, Հայաստան), հայ նյարդաբան, կուրորտաբան, ֆիզիոթերապևտ։ Բժշկական գիտությունների դոկտոր (1969):

Կենսագրություն
--------------

Հռիփսիմե Չիլինգարյանը ծնվել է 1919 թվականին Թիֆլիսում։ 1942 թվականին ավարտել է Թբիլիսիի բժշկական ինստիտուտը։ Հայրենական պատերազմի տարիներին եղել է Երևանի էվակոհոսպիտալի գանգագլխուղեղային վնասվածքների բաժանմունքի վարիչ, 1951-1990 թվականներին՝ Երևանի կուրորտաբանության և ֆիզիկական բժշկության գիտահետազոտական ինստիտուտի նյարդաբանական բաժնի ղեկավար, 1956-1962 թվականներին, միաժամանակ՝ փոխտնօրեն։

Աշխատանքները վերաբերում են նյարդային հիվանդությունների կանխարգելման և ախտածնային բուժման նոր եղանակների մշակմանը։ Բացահայտել է «Ջերմուկ» հանքային ջրի ազդեցության մեխանիզմը՝ ծայրամասային նյարդային համակարգի ախտահարման դեպքում։ Առաջարկել է էլեկտրոֆորեզի օգնությամբ նյարդային հիվանդությունների բուժման եղանակ։

Երկեր
-----

* Գոտկասրբանային ռադիկուլիտ, Երևան։ Լույս, 1984։
* Նյարդային հիվանդությունների բուժումը ֆիզիկական մեթոդներով, Երևան։ Լույս, 1987։

Ծանոթագրություններ
------------------

1. ↑  «The memorial of Chilingaryan Hripsime (Հռիպսիմե Չիլինգարյան Հակոբի) buried at Yerevan's Kanaker cemetery»։ *hush.am*։ Վերցված է 2016-11-18
2. ↑  Ով ով է. Հայեր. Կենսագրական հանրագիտարան, հատոր երկրորդ, Երևան, 2007.
3. ↑  ՀՀ Գիտությունների ազգային ակադեմիայի հիմնարար գիտական գրադարան

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ՀԳՀԳ: 19557 |

 |
**Կոկոսի կղզի** կամ **Մոկու Օլա**, փոքր կղզի Հիլո ծովածոցում, որը գտնվում է Հավայի կղզու մոտ գտնվող Հիլոյում` Լիլիոակալանի այգուց և պարտեզներից մի քիչ հեռու։ Այն փոքր զբոսայգի է, որը միացված է գլխավոր կղզուն հետիոտնային կամրջի միջոցով։ Կղզին ներառում է մեծ խոտածածկ դաշտ, պիկնիկի տարածքներ, զուգարաններ և մի քանի փոքրիկ ավազոտ լողափեր
: Հանրաճանաչ ժամանցային զբաղմունք է աշտարակից ցատկել Հիլո ծովածոցի ջրերը։

Մոկուոլա անունը հավայերենից թարգմանաբար նշանակում է «բուժող կղզի» կամ «կյանքի կղզի»։ «*Moku*» նշանակում է «կղզի» և «*ola*» նշանակում է «կյանք»։ Այն հնագույն տաճարի վայր էր, որը նվիրված էր բժշկությանը։

Լեգենդը պատմում է, որ յուրաքանչյուր ոք, ով հիվանդ էր կամ վատառողջ էր, կբուժվի՝ երեք անգամ լողալով Մոկուոլայի շուրջը։ Հին ժամանակներում Մոկուոլան «*pu'uhonua»-*ն (ապաստան) էր, որտեղ բնիկները կամ ռազմիկները կարող էին «փրկել» իրենց՝ այնտեղ պատսպարվելով։ Շատ բնիկ հավայացիներ սովորություն ունեին թաղել իրենց երեխաների «*piko»-*ն (պորտալարերը) հարթ ժայռերի տակ, այնպես որ առնետները չգտնեն դրանք (պիկոները հաճախ սուրբ են համարվում Հավայացիների համար, քանի որ դրանք ապահովում են կապը մայրերի և իրենց երեխաների միջև)։

Մոկուոլայի տեսարանը Լիհիվայ փողոցից

Ծանոթագրություններ
------------------

1. ↑  «Letʻs Go Hawaii - Coconut Island, Hilo Hawaii»։ Letʻs Go Hawaii։ 2009։ Արխիվացված է օրիգինալից March 21, 2006-ին։ Վերցված է 2010-01-20
2. ↑  «Coconut Island»։ Love Big Island։ 2018։ Վերցված է 2018-07-23
3. ↑  Lloyd J. Soehren։ «lookup of mokuola»։ *Hawaiian Place Names web site*։ University of Hawaii։ Վերցված է 2010-03-17
4. ↑  unknown։ «lookup of mokuola»։ *Mokuola website*։ County of Hawaii Planning Department։ Վերցված է 2013-07-30

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | LCCN: sh2007001354 |

 |
**«Հալյուցիոգեն ցլամարտիկը»**, իսպանացի նկարիչ Սալվադոր Դալիի աշխատանքն է, ստեղծվել է 1968-1970 թվականներին։ Գտնվում է Ֆլորիդա նահանգի Սենտ-Պետերբուրգում՝ Սալվադոր Դալիի թանգարանում։

Տեղեկություններ նկարի մասին
---------------------------

Ըստ նկարիչի, այս կտավն իրեն ամբողջությամբ արտացոլում է ընդամենը մեկ նկարում, քանի որ այս կտավում ներկայացված է Դալիի կերպարների ողջ անթոլոգիան։ Աջ ներքևի անկյունում պատկերված է հենց ինքը Դալին վեց տարեկան հասակում, դեպի իրեն են թռչում ճանճերը, վերևից կարծես նկարի վրա իշխում է Գալա Դալիի գլուխը։ Միլոսյան Վեներայի բազամթիվ կերպարները աստիճանաբար պտտվում են, փոխելով սեռը։ Հենց ցլամարտիկի դեմքը կարելի է տեսնել աջից երկրորդ Միլոսյան Վեներայի կերպարով։ Նրա կուրծքը ձևավորում է ցլամարտիկի քիթը, իսկ գլուխը՝ աչքերը։ Վեներայի որովայնի ստվերը ստեղծում է նրա բերանի պատկերը։ Ավելի ներքև դեղին ստվերը պատկերում է նրա փողկապը, իսկ Վեներայի հանդերձանքը՝ վերնաշապիկը։ Ավելի ձախ լեռների ֆոնին, որտեղ պահված է սպանված ցլի գլուխը, կարելի է տեսնել ցլամարտիկի բաճկոնը։

Ծանոթագրություններ
------------------

1. ↑
2. ↑  «The Hallucinogenic Toreador»։ Salvador Dalí Museum։ Վերցված է հոկտեմբերի 21, 2015

Արտաքին հղումներ
----------------

* Галлюциногенный торреро(Ստուգված է 6 փետրվարի 2010)(անգլ.) в галерее работ Сальвадора Дали
* «Сальвадор Дали. Галлюциногенный торреро. 1968-70»։ Արխիվացված է օրիգինալից 2012-04-11-ին։ Վերցված է 06.02.2010
* «Галлюциногенный тореадор»։ Արխիվացված է օրիգինալից 2012-04-11-ին։ Վերցված է 06.02.2010

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Հալյուցիոգեն ցլամարտիկը** կատեգորիայում։ |
Քեմալ Աթաթուրքը խոսում է քաղաքացու հետ 1931 թվականին Անատոլիա կատարած իր ուղևորության ժամանակ:
Ստամբուլի ռազմական թանգարանում՝ նահատակների սրահում, մեջբերումը տարբեր լեզուներով
**«Խաղաղություն երկրում, խաղաղություն աշխարհում»** (թուրքերեն *Yurtta sulh, cihanda sulh*), կարգախոսն առաջին անգամ արտասանվել է Մուստաֆա Քեմալ Աթաթուրքի կողմից 1931 թվականի ապրիլի 20-ին՝ Անատոլիայում նրա շրջագայության ժամանակ։ Այդ դիրքորոշումն ավելի ուշ ինտեգրվել է որպես Թուրքիայի Հանրապետության արտաքին քաղաքականություն։

Ամբողջական նախադասությունը եղել է. «*Cumhuriyet Halk Fırkası'nın müstakar umumî siyasetini şu kısa cümle açıkça ifadeye kâfidir zannederim: Yurtta sulh, cihanda sulh için çalışıyoruz»*: Հայերեն թարգմանվում է որպես «նկարագրելու Ժողովրդա-հանրապետական կուսակցության կայուն և ընդհանուր դիվանագիտական քաղաքականությունը, կարծում եմ, այս կարճ նախադասությունը բավարար է. Մենք աշխատում ենք հանուն խաղաղության երկրում, խաղաղության աշխարհում»։

«Խաղաղություն երկրում, խաղաղություն աշխարհում» նախադասութունը դիտվում է որպես կենտրոնական հանրային կառավարման և ցանկացած պետական գործունեության սկզբունք։

Հայտարարության մեջ ասվում է երկրի ներսում խաղաղության և հարմարավետության, ինչպես նաև միջազգային խաղաղության և անվտանգության մասին։ Այս սկզբունքը հիմնարար հիմք է ներքին և արտաքին քաղաքականության համար։

Քեմալիզմի այս ինտեգրատիվ սկզբունքն ասում է, որ աշխարհում գոյություն ունեցող ցանկացած խնդիր կարող է վնաս հասցնել բոլորին։ Այդ պատճառով ազգերը չպետք է անտարբեր լինեն այլ ազգերի խնդիրների նկատմամբ։

Ծանոթագրություններ
------------------

1. ↑  «Synopsis of the Turkish Foreign Policy»։ *mfa.gov.tr*։ Ministry of Foreign Affairs (Turkey)։ Արխիվացված է օրիգինալից July 20, 2016-ին։ Վերցված է July 26, 2016  `|url-status=` պարամետրը գոյություն չունի (օգնություն); `|df=` պարամետրը գոյություն չունի (օգնություն)
2. ↑  Atatürk’ün Tamim, Telgraf ve Beyannameleri, C. IV, (1917-1938), s. 549-552
3. ↑  As translated by Mete Avcı Metheus Archived 2013-05-25 at the Wayback Machine.
4. ↑  «Atatürk Araştırma Merkezi»։ Արխիվացված է օրիգինալից 2008-01-30-ին  `|url-status=` պարամետրը գոյություն չունի (օգնություն)
***Խաղային հարթակը*** (անգլ․ gaming platform) ծրագրային միջավայր է, որը հասանելի է դարձնում խաղ ստեղծողի առաջարկը սպառողին։ Այդպիսի հարթակները հանդիսանում են ընդարձակ առցանց խաղասրահ ու շուկա։

Այսօր խաղը բաց շուկա բերելու համար խաղի ստեղծողի ամենալավ ընտրությունը խաղային հարթակն է։ Մեր օրերում կան շատ խաղային հարթակներ(Steam, Epic Games և այլն), որոնք հնարավորություն են տալիս ծանոթանալ, ձեռք բերել տարատեսակ խաղեր տարբեր համակարգեր համար։ Խաղային հարթակներ նաև ստեղծում են ներխաղային հաղորդակցում, քննարկումներ խաղերի մասին ու կապ ստեղծողի ու հաճախորդի միջև։

Վերոնշյալ բնութագրման համապատասխանող վառ օրինակ է Steam-ը։ Ստիմը խաղային հարթակը, ստեղծված Valve ընկերության կողմից, առաջարկում է ավելի քան 30000 խաղ, համալրված հնարավորություններով, ինչպիսիք են տեսահեռարձակում, VR տեխնոլոգիա, խաղային կենտրոն, ներբեռնումներ և այլ կից հնարավորություններ, որոնք ներգրավում են խաղացողներին։ Քանզի Ստիմը առաջիններից էր իր տեսակի մեջ, որը համախմբեց խաղացողներին առցանց միջավայրում, այն հայտնի դարձավ և այժմ էլ առաջատար է։

Տես նաև 

Ստիմում և այլ հարթակներում գործում է շուկայան հետևյալ կառույցը․ հաճախորդը, ով ունի հաշիվ տվյալ հարթակում, գնում է խաղ, որի համար արդեն մեկ անգամ վճարելուց հետո ստանում է բազմաթիվ անգամ ներբեռնելու արտոնություն։ Հարթակի հաշվի մեջ են նաև պահվում ներխաղային շատ տվյալներ ու տեղեկություն, որի նույնպես ցանկալի է խաղը համարգչից կորցնելու դեպքում։ Մերօրյա հարթակները նույնիսկ կարող են ներխաղային հավելումներ ունենալ շուկայում, պարգևներ, վիճակագրություններ, կարող են ցույց տալ խաղացողների առաջընթացն ու ձեռքբերումները։

Տարեց տարի խաղերի քանակը խաղային հարթակներում մոտ քառասուն տոկոսով աճում է, որը ցույց է տալիս խաղային հարթակների ու խաղեր ստեղծողների անբաժանելիության ու օգտավետ համագործակցության մասին։

Գոյություն ունեն նաև սարքավորումային ու ծրագրային հարթակներ, որոնք իրենց ներկայացնում են տարբեր սարքեր, իրենց ծրագրային ապահովմամբ։ Դրանցից ամենատարածվածը համակարգիչն է խաղային աշխարհում։ Այսինքն, խաղ ստեղծողներն ու խաղային հարթակները թիրախավորում են համախատասխան ծրագրային համակարգերը, իրենց խաղը հարմարացնելու ու հետագա զարգացման համար։ Իհարկե կան սարքավորումներ, յուրօրինակ ծրագրային ապահովմամբ, հատուկ նախատեսված խաղերի համար։ Դրանցից են մեզ քաջ հայտնի PlayStation, Xbox, Nintendo Switch և այլն։

Ծանոթագրություններ
------------------

1. ↑  «Real Money Casinos on Gaming Platforms such as Steam: will we see it soon?»։ *Daily Game* (en-US)։ 2020 թ․ ապրիլի 23։ Վերցված է 2020 թ․ նոյեմբերի 3
2. ↑  «Steam, The Ultimate Online Game Platform»։ *store.steampowered.com* (անգլերեն)։ Վերցված է 2020 թ․ նոյեմբերի 3
3. ↑  «The Publishing Challenge for Independent Video game Developers: A Practical Guide»։ *Routledge & CRC Press* (անգլերեն)։ Վերցված է 2020 թ․ նոյեմբերի 3

Գրագանություն
-------------

* Batchelor, James. "GamesIndustry.biz presents: The year in numbers 2018." GamesIndustry.biz, December 17, 2018. .
* Rose, Mike. "Let’s Be Realistic: A Deep Dive into How Games Are Selling on Steam." GDC Vault. Video File. March, 2018. .
* Pagel, Marek, Janar Ojalaid, and Kaspar Hollo. "Video Game Sales Throughout 1985–2017." Kaggle, January 7, 2018. .
**Համազասպ Մխիթարյան** (**Համուզ**, հունվարի 5, 1950(1950-01-05), Երևան, Հայկական ԽՍՀ, ԽՍՀՄ), հայ նկարիչ։

Կենսագրություն
--------------

Համազասպ Մխիթարյանը ծնվել է 1950 թվականին Երևանում։ 1971-1977 թվականներին սովորել է Երևանի գեղարվեստա-թատերական ինստիտուտում։ 1977 թվականից մասնակցել է հանրապետական և միջազգային ցուցահանդեսների Հունգարիայում, Չեխիայում, Գերմանիայում, Ֆրանսիայում, Իտալիայում, Ավստրալիայում, ԱՄՆ-ում, Կանադայում, Ռուսաստանում և այլուր։ 1982 թվականից Հայաստանի նկարիչների միության, 1983 թվականից՝ ՅՈՒՆԵՍԿՕ-ի նկարիչների միջազգային միության անդամ է։ 1985-1995 թվականներին կատարել է գրքերի ձևավորման աշխատանքներ (Ալեքսանդր Պուշկինի, Միխայիլ Լերմոնտովի, Հովհաննես Թումանյանի, Ակսել Բակունցի և այլոց գրքեր)։ 1985-1990 թվականներին Մոսկվայում մասնակցել է գրքի միջազգային փառատոնին։ 1990-1995 թվականներին դասավանդել է Երևանի Խաչատուր Աբովյանի անվան պետական մանկավարժական ինստիտուտի կուլտուրայի ֆակուլտետում։ 1995-2005 թվականներին ապրել և աշխատել է Մոսկվայում, 2005 թվականից ապրում և ստեղծագործում է Երևանում։

Աշխատանքները գտնվում են Հայաստանի և Մոսկվայի թանգարաններում, պատկերասրահներում, մասնավոր հավաքածուներում։

Պատկերասրահ
-----------

* 
*

Ծանոթագրություններ
------------------

1. ↑  Baghdasaryan Aram։ «AV Production - Համազասպ Մխիթարյան»։ *avproduction.am*։ Վերցված է 2017 թ․ հունվարի 5 (չաշխատող հղում)
2. ↑  «Мхитарян Амазасп (Амуз) - биография, каталог картин»։ *sar-gallery.ru*։ Վերցված է 2017 թ․ հունվարի 5

Արտաքին հղումներ
----------------

* Համազասպ Մխիթարյան, Հայաստանի հանրային հեռուստատեսություն, տեսանյութ

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Համազասպ Մխիթարյան** կատեգորիայում։ |